- Հայաստան-Թուրքիա հարաբերությունների կարգավորումը եւ սահմանների բացումը Միացյալ Նահանգների կառավարության համար առաջնահերթություն է արդեն երկար ժամանակ: 2009-2010 թթ. պետքարտուղար Հիլարի Քլինթոնն աջակցում էր հայ-թուրքական արձանագրությունների կյանքի կոչման գործընթացին: Մեզ համար հուսախաբություն էր, որ արձանագրությունները հայտնվեցին այս վիճակում: Մենք թուրքական կողմին հորդորում ու հիշեցնում էինք, որ գնդակն իրենց դաշտում է, բայց քայլեր չկատարվեցին: Մենք, սակայն, աշխատանքները շարունակում ենք, եւ երկու կողմերում փորձում ենք ձեւավորել այնպիսի զանգվածներ, որոնք ցանկանում են այդ սահմանը բաց տեսնել: Օրինակ, մենք աշխատում ենք հայ եւ թուրք գործարարների համար ընդհանուր միջոցառումներ կազմակերպել, նրանց միասին աշխատելու համար փոխադարձ շփումներ ապահովել: